Številka: 007-36/2008

Datum: 1.2.2018

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o prenosu nekategorizirane ceste med občinske ceste – nepremičnina katastrska občina 388 Rogoznica parcela 485/21**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam mestnemu svetu v obravnavo in sprejem predlog Sklepa o prenosu nekategorizirane ceste med občinske ceste – nepremičnina katastrska občina 388 Rogoznica parcela 485/21.

**Miran SENČAR,**

**župan Mestne občine Ptuj**

Prilogi:

* predlog sklepa z obrazložitvijo,
* ortofoto prikaz.

Predlog

Februar 2018

Na podlagi 9. člena Odloka o občinskih cestah na območju Mestne občine Ptuj (Uradni vestnik Mestne občine Ptuj, št. 10/00, 12/02 in 3/14) in 12. člena v povezavi s 63. členom Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_\_seji, dne\_\_\_\_\_\_\_\_\_, sprejel naslednji

**S K L E P**

**o prenosu nekategorizirane ceste med občinske ceste – nepremičnina katastrska občina 388 Rogoznica parcela 485/21**

Nekategorizirana cesta, ki poteka po nepremičnini katastrska občina 388 Rogoznica parcela 485/21 (ID 6492439), se prenese med občinske ceste.

Občinska uprava opravi vsa potrebna dejanja za kategorizacijo ceste, ki poteka po nepremičninah iz prejšnje točke tega sklepa.

Ta sklep prične veljati naslednji dan po objavi v Uradnem vestniku Mestne občine Ptuj.

Številka: 007-36/2008

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O B R A Z L O Ž I T E V :

Prenos nekategoriziranih cest med občinske ceste ureja Odlok o občinskih cestah na območju Mestne občine Ptuj (Uradni vestnik Mestne občine Ptuj, št. 10/00, 12/02 in 3/14). Glede na določbe 9. člena navedenega odloka so pogoji za prenos nekategorizirane ceste med občinske ceste, naslednji:

* cesta je v uporabi za javni promet najmanj zadnjih pet let,
* uporaba poti je v javnem interesu ali v interesu razvoja kraja,
* ob predlagani cesti so vsaj tri stalno naseljena stanovanja ali stavbe,
* prenos se opravi brezplačno in vpisana je v zemljiško knjigo.

Občinska uprava je preučila vlogo za prevzem nepremičnine, po kateri poteka nekategorizirana cesta, brezplačno v javno dobro. V zvezi s prejeto vlogo je ugotovljeno, da je prenos v javnem interesu, saj nepremičnine dejansko že predstavljajo del cestnega omrežja. Z navedenim prevzemom bi Mestna občina Ptuj uredila vprašanje dostopa do obstoječih stanovanjskih objektov.

Mestnemu svetu Mestne občine Ptuj predlagam, da predlog sklepa o prenosu nekategorizirane ceste med občinske ceste po obravnavi sprejme.

Pripravila: **Miran SENČAR,**

Mojca Rihtarič **župan Mestne občine Ptuj**